Долбоор

**««Кыргыз Республикасынын жарандыгы жөнүндө» Кыргыз Республикасынын Мыйзамына** **өзгөртүүлөрдү киргизүү тууралуу» Кыргыз Республикасынын Мыйзамы**

**1-берене.**

«Кыргыз Республикасынын жарандыгы жөнүндө»Кыргыз Республикасынын Мыйзамына (Кыргыз Республикасынын Жогорку Кеңешинин Жарчысы, 2007-ж., № 5, ст.461) төмөнкүдөй өзгөртүүлөр киргизилсин:

1. 14-статья төмөнкү мазмундагы 5-бөлүк менен толукталсын:

«5. Кыргыз Республикасына чектеш мамлекеттерде жашаган чет мамлекеттик жарандарды кошпогондо, Кыргыз Республикасынын тышкы карызын төлөө үчүн каражаттарды аккумуляциялоо боюнча Кыргыз Республикасынын Өкмөтү тарабынан ачылган эсепке жүз миң АКШ долларын которгон чет мамлекеттик жарандар Кыргыз Республикасынын жарандыгын жөнөкөйлөштүрүлгөн тартипте кабыл алуу жөнүндө өтүнүч менен кайрылууга укуктуу.

6. Ушул статьянын 5-бөлүгүнө ылайык жарандыкка кабыл алуу жөнүндө өтүнүч менен кайрылган адамдарга Кыргыз Республикасынын аймагында жашоо мөөнөтү, мамлекеттик жана расмий тилдерди билүү, башка жарандыктан баш тартуу жөнүндө талаптар жайылтылбайт.».

1. 33-берене төмөнкү мазмундагы 5-бөлүк менен толукталсын:

«5. Ушул Мыйзамдын 14-статьясынын 5-бөлүгүнө ылайык документтерди берүүдө ушул статьянын 1-бөлүгүнүн 1-5-пункттарында көрсөтүлгөн документтерге кошумча Кыргыз Республикасынын Өкмөтү ачкан эсепке акча каражаттарын которуу жөнүндө квитанция берилет.».

**2-берене.**

1. Ушул Мыйзам расмий жарыяланган күндөн тартып күчүнө кирет жана ушул Мыйзамдын 1-статьясында көрсөтүлгөн шарттарды аткарган элүү миң чет мамлекеттик жаран Кыргыз Республикасынын жарандыгына кабыл алынган күнгө чейин иштейт.
2. Кыргыз Республикасынын Президенти жана Кыргыз Республикасынын Өкмөтү өз чечимдерин ушул Мыйзамга ылайык келтирсин.

**Кыргыз Республикасынын Президенти**